
Obec Hoste na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a podľa § 15 ods. 7 zákona č. 131/2010 Z. z. o pohrebníctve  
 
v y d á v a
NÁVRH 
Všeobecne záväzné nariadenie č 1/2020 o ochrannom pásme pohrebiska na území obce Hoste


Článok 1
Úvodné ustanovenie 
 
1. Obec Hoste týmto všeobecne záväzným nariadením (ďalej len VZN) určuje: 
a) šírku ochranného pásma pohrebiska od hranice pozemku pohrebiska; v obci 
Hoste
b) pravidlá umiestňovania a povoľovania budov a stavieb v ochrannom pásme pohrebiska so zreteľom na pietny charakter pohrebiska; 
c) činnosti, ktoré nie je možné v ochrannom pásme vykonávať počas pohrebu. 
 
2. Na účely tohto VZN sa rozumie: 
a) pohrebisko je cintorín, kolumbárium, urnový háj, rozptylová lúka a vsypová lúka; 
b) pohreb je pochovanie ľudských pozostatkov alebo ľudských ostatkov, obyčajne spojený s obradom. 

3. Pohrebisko obce Hoste, ktoré sa nachádza:
a) na parcele registra ,,C“ č. 140/3 o výmere 3814 m2, ostatné plochy zapísaná na liste vlastníctva č. 385, vo vlastníctve obce Hoste,
b) na časti parcely registra ,,C“ č. 142/1 o výmere 645 m2, ostatné plochy zapísaná na liste vlastníctva č. 385, vo vlastníctve obce Hoste.
 

Článok 2
Šírka ochranného pásma 
 
1. Šírka ochranného pásma pohrebiska v obci Hoste je 10 m od hranice pozemku pohrebiska umiestneného na území obce Hoste.
 

Článok 3 
Pravidlá umiestňovania a povoľovania budov a stavieb v ochrannom pásme pohrebiska 
 
1. V ochrannom pásme pohrebiska umiestneného na území obce Hoste sa nesmú povoľovať a umiestňovať stavby a budovy okrem tých, ktoré poskytujú služby súvisiace s pohrebníctvom.
 

Článok 4 
Činnosti, ktoré nie je možné v ochrannom pásme vykonávať počas pohrebu 
 
1. V ochrannom pásme pohrebiska umiestneného na území obce Hoste nie je možné bez súhlasu obce Hoste počas pohrebu vykonávať nasledujúce činnosti:
a) akékoľvek činnosti, ktoré rušia alebo inak negatívne ovplyvňujú dôstojný priebeh pohrebu hlukom, vibráciami, svetelnými alebo laserovými a inými obdobnými efektami, a to akoukoľvek formou, najmä neprimerane hlučným správaním, spevom, reprodukciou / produkciou hudby, hlukom motorov áut, strojov a zariadení, výkonom hlučných stavebných alebo iných prác; 
b) vykonávanie akýchkoľvek verejných zhromaždení alebo podujatí spojených s produkciou hudby alebo hovoreného reprodukovaného slova s výnimkou takých, ktoré súvisia alebo sú súčasťou prebiehajúceho pohrebu.  
 
2. Zákazy podľa ods. 1. tohto článku sa nevzťahujú na vykonávanie sezónnych prác pri zabezpečovaní nevyhnutnej údržby ciest a chodníkov, verejných priestranstiev a verejnej zelene, neodkladných sezónnych poľných prác a na vykonávanie prác pri odstraňovaní následkov živelných pohrôm alebo havárií. Zákazy sa taktiež nevzťahujú na vykonávanie neodkladných činností smerujúcich k odstráneniu priamo hroziacej škody na majetku alebo zdraví v nevyhnutnom rozsahu. 
 

Článok 5
Orgány dozoru a sankcie 
 
1. Dozor nad dodržiavaním čl. 4 tohto VZN vykonávajú: 
a) starosta obce,
b) poverení zamestnanci obce Hoste,
c) poslanci obecného zastupiteľstva,
d) poriadková komisia,
e) príslušný regionálny úrad verejného zdravotníctva v rozsahu jeho kompetencií.
 
2. Porušenie ustanovenia čl. 4 tohto VZN je postihnuteľné podľa osobitných predpisov.[footnoteRef:1]  [1:  Najmä: zákon č. 369/1990 Zb. o obecnom zriadení v planom znení, zákon č. 372/1990 Zb. o priestupkoch v platnom znení ] 

Článok 6
Záverečné ustanovenia 
 
1. Toto VZN bolo schválené Obecným zastupiteľstvom obce Hoste dňa 24.09.2020 a nadobúda  účinnosť pätnástym dňom od jeho vyvesenia na úradnej tabuli obce Hoste.
2. Aktuálny územný plán obce Hoste je potrebné vykladať v zmysle ustanovení tohto VZN.





.............................................
Ľuboš Karel
starosta obce
 

Všeobecne záväzné nariadenie č X/2020 o ochrannom pásme pohrebísk na území obce Hoste:
· vyvesené na úradnej tabuli dňa:			25.09.2020
· [bookmark: _GoBack]zverejnené na internetovej stránke obce dňa:		25.09.2020

